Beder, og I skulle få
Beder, og I skulle få.
Beder, Jesus selv tillader,
at udi hans navn vi må
daglig tale til vor Fader.
Bønnens Ånd vor bøn vejlede!
Og vi skulle få, som bede.

Led, og se, du finde skal.
Når din glæde synes borte,
når du græd i tårers dal,1 
Jesus jager tanker sorte,
lader trøstens sol oprinde:
Hvo, som leder, han skal finde.

Banker, og der lukkes op.
Når i dødens strid du beder,
gennem slagne fjenders trop
Jesus åben vej bereder.
Nådens dør, o søde tanke,
lukkes op, når du vil banke.

Johan Nordahl Brun forfatter
Johann Rudolph Ahle komponist
Salmer
1786